CELEX: C2004/300/49
Language: hu
Date: 2004-12-04 00:00:00
Title: A Bíróság ítélete (negyedik tanács) 2004. október 5-én a C-524/03. sz. az Európai Közösségek Bizottsága kontra G. & E. Gianniotis EPE ügyben (Választottbírósági záradék – Előlegek visszatérítése – Késedelmi kamatok – Mulasztási eljárás)

4.12.2004   
            
            
               HU
            
            
               Az Európai Unió Hivatalos Lapja
            
            
               C 300/24
            
         
      A BÍRÓSÁG ÍTÉLETE
   
   (negyedik tanács)
   2004. október 5-én
   a C-524/03. sz. az Európai Közösségek Bizottsága kontra G. & E. Gianniotis EPE ügyben (1)
   
   (Választottbírósági záradék - Előlegek visszatérítése - Késedelmi kamatok - Mulasztási eljárás)
   (2004/C 300/49)
   Az eljárás nyelve: görög
   A C-524/03. sz. az Európai Közösségek Bizottsága (meghatalmazott: D. Triantafyllou, segítője: N. Korogiannakis), kontra G. & E. Gianniotis EPE, úgynevezett „Nosokomeio Agia Eleni”, székhely: Pireusz (Görögország) ügyben, az EK 238. cikk alapján 2003. december 16-án benyújtott kereset tárgyában a Bíróság (negyedik tanács), tagjai J. N. Cunha Rodrigues, a tanács elnöke, K. Lenaerts (előadó) és K. Schiemann, bírák, főtanácsnok: P. Léger, hivatalvezető: R. Grass, 2004. október 5-én meghozta ítéletét, amelynek rendelkező része a következő:
   
               1)
            
            
               A Bíróság kötelezi a G. & E. Gianniotis EPE-t, hogy fizessen meg az Európai Közösségek Bizottsága részére 212 010,17 euró tőkét és ezen összeg után járó alábbi mértékű késedelmi kamatokat:
               
                           —
                        
                        
                           72 136,15 euró összeg vonatkozásában 2001. szeptember 30. napjától 2002. december 31. napjáig évi 6 %, 2003. január 1. napjától a jelen ítélet meghozataláig évi 8 %, valamint a jelen ítélet meghozatalától kezdődően az adósság teljes megfizetéséig a görög jog alapján, azaz jelenleg a drachmának az euróval történő felváltásáról szóló 2842/2000 törvény 3. cikkének (2) bekezdése szerint alkalmazandó éves kamatlábnak megfelelő, de legfeljebb évi 8 %;
                        
                     
                           —
                        
                        
                           28 758,20 euró összeg vonatkozásában 2001. november 30. napjától 2002. december 31. napjáig évi 5,25 %, 2003. január 1. napjától a jelen ítélet meghozataláig évi 7,25 %, valamint a jelen ítélet meghozatalától kezdődően az adósság teljes megfizetéséig a fent hivatkozott görög törvény rendelkezése szerint alkalmazandó éves kamatláb, de legfeljebb évi 7,25 %;
                        
                     
                           —
                        
                        
                           111 115,82 euró összeg vonatkozásában 2002. január 15. napjától 2002. december 31. napjáig évi 4,78 %, 2003. január 1. napjától a jelen ítélet meghozataláig évi 6,78 %, valamint a jelen ítélet meghozatalától kezdődően az adósság teljes megfizetéséig a fent hivatkozott görög törvény rendelkezése szerint alkalmazandó éves kamatláb, de legfeljebb évi 6,78 %.
                        
                     
         
               2)
            
            
               A G. & E. Gianniotis EPE-t kötelezi a költségek viselésére.
            
         
      (1)  HL C 59., 2004.3.6.